臨時房屋區

臨時房屋區，簡稱臨屋區，又叫安置區，曾經係香港用嚟安置受清拆、火災或其他天災影響而急需安置但係又未能夠即時符合入住公屋人士嘅臨時住所，而家已經冇咗，由中轉房屋取代。

早期稱為「安置區」，主要係政府劃出空地同各間面積，由居民自行委託承建商，以木板或鋅鐵搭建而成嘅平房。1970年代後期，「安置區」改稱為「臨時房屋區」，臨屋嘅建築通常係一至兩層樓高嘅平房，由政府負責起，視乎每戶人數分派到一層或兩層嘅單位，單位冇廚房、浴室、廁所等，住戶要喺屋外生火煮食，亦需要去公共廁所，而部份喺偏遠地方或座數多嘅臨屋區，會設有市場或士多，好似荔景、圓洲角等，而臨屋區唯一用水泥興建嘅建築物，多數都係變壓站同房屋署辦事處，早年立法局議員李柱銘喺永泰臨時房屋區設有辦事處。部份大型臨屋區亦設有巴士總站，好似青欣、田心等等。

臨屋區以居住環境最為人詬病，唔單止窄，而且衛生環境惡劣。末代港督彭定康1995年巡視九龍灣啟祥臨屋區時，當地居民送上一隻活捉嘅大老鼠抗議。最後彭定康喺施政報告中話要喺1997年前清拆所有臨時房屋區。香港最後一個臨屋區——西貢沙角尾臨時房屋區——嗚2001年5月31號完成清拆，標誌住殘舊嘅臨時房屋區完成歷史任務。

一覽

港島區

東區

南區

九龍

深水埗區

九龍城區

黃大仙區

觀塘區

新界

葵青區

荃灣區

屯門區

元朗區

北區

大埔區

沙田區

西貢區

離島區

建設及建築物－臨時房屋區
 香港公屋